ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สร. 58/2563เรื่อง การลาออกและถอดถอนทรัสตี และการแต่งตั้งทรัสตีรายใหม่ ของทรัสต์เพื่อกิจการเงินร่วมลงทุน\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 9 วรรคหนึ่ง (1) มาตรา 23 และมาตรา 24 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 สํานักงาน ก.ล.ต. ออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2563 เป็นต้นไปข้อ ๒ ในประกาศนี้ "ทรัสต์" หมายความว่า ทรัสต์ที่ก่อตั้งขึ้นเพื่อประกอบกิจการเงินร่วมลงทุน"กิจการเงินร่วมลงทุน" หมายความว่า กิจการเงินร่วมลงทุนที่มีลักษณะตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ ที่ กร. 7/2557 เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้ (ฉบับที่ 2) ลงวันที่ 16 มิถุนายน พ.ศ. 2557 "ผู้จัดการทรัสต์" หมายความว่า บุคคลที่ทําหน้าที่เป็นผู้จัดการทรัสต์ตามสัญญาก่อตั้งทรัสต์หมวด ๑ ทรัสตีลาออก\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓ ในกรณีที่สัญญาก่อตั้งทรัสต์มิได้กําหนดเงื่อนไขในการลาออกของทรัสตีไว้ ให้ทรัสตีที่ประสงค์จะลาออกจากการทําหน้าที่แจ้งการลาออกเป็นหนังสือให้ผู้ถือใบทรัสต์ทราบล่วงหน้าไม่น้อยกว่า 30 วันหมวด ๒ การถอดถอนทรัสตี\_\_\_\_\_\_\_\_\_\_\_\_\_\_\_\_\_\_\_\_ข้อ ๔ ในกรณีที่ปรากฏว่าทรัสตีมิได้จัดการทรัสต์ตามหน้าที่ที่กําหนดไว้ในสัญญาก่อตั้งทรัสต์ หรือพระราชบัญญัติทรัสต์เพื่อธุรกรรมในตลาดทุน พ.ศ. 2550 ผู้ถือใบทรัสต์ซึ่งถือหน่วยทรัสต์รวมกันไม่น้อยกว่าร้อยละ 10 ของจํานวนหน่วยทรัสต์ที่จําหน่ายได้แล้วทั้งหมด อาจเข้าชื่อกันทําหนังสือขอให้ผู้จัดการทรัสต์ดําเนินการถอดถอนทรัสตีได้ ทั้งนี้ ผู้ถือใบทรัสต์ต้องระบุเหตุผลในการถอดถอนทรัสตี และเสนอชื่อทรัสตีรายใหม่ (ถ้ามี)ข้อ ๕ เมื่อผู้จัดการทรัสต์ได้รับหนังสือขอให้ดําเนินการถอดถอนทรัสตีตามข้อ 4 แล้ว ให้ผู้จัดการทรัสต์ดําเนินการเพื่อให้ได้มาซึ่งมติถอดถอนทรัสตี โดยวิธีการจัดประชุมผู้ถือใบทรัสต์ การส่งหนังสือเพื่อขอมติจากผู้ถือใบทรัสต์ หรือวิธีการอื่นใดโดยคํานึงถึงความเหมาะสมของผู้ถือใบทรัสต์ ทั้งนี้ หลักเกณฑ์และรายละเอียดเกี่ยวกับการขอมติจากผู้ถือใบทรัสต์ให้เป็นไปตามสัญญาก่อตั้งทรัสต์ เว้นแต่ในกรณีที่สัญญาก่อตั้งทรัสต์มิได้กําหนดเรื่องดังกล่าวไว้ ต้องได้รับมติเสียงข้างมากจากผู้ถือใบทรัสต์ที่มีสิทธิออกเสียงลงคะแนน ทั้งนี้ ผู้ถือใบทรัสต์ที่มีสิทธิออกเสียงลงคะแนนต้องไม่เป็นผู้มีส่วนได้เสียเป็นพิเศษในกรณีดังกล่าวด้วยข้อ ๖ เมื่อผู้จัดการทรัสต์ได้ดําเนินการตามข้อ 5 แล้วเสร็จ ให้แจ้งมติถอดถอนทรัสตีเป็นหนังสือให้ผู้ถือใบทรัสต์ ทรัสตี และสํานักงาน ก.ล.ต. ทราบภายใน 15 วันทําการนับแต่วันที่มีมติหมวด ๓ การแต่งตั้งทรัสตีรายใหม่\_\_\_\_\_\_\_\_\_\_\_\_\_\_\_\_\_\_\_\_ข้อ ๗ ในกรณีที่สัญญาก่อตั้งทรัสต์มิได้กําหนดเรื่องการแต่งตั้งทรัสตีรายใหม่ไว้ เมื่อปรากฏเหตุทรัสตีลาออกตามหมวด 1 หรือถูกถอดถอนจากการทําหน้าที่ตามหมวด 2 ผู้ถือใบทรัสต์ซึ่งถือหน่วยทรัสต์รวมกันไม่น้อยกว่าร้อยละ 10 ของจํานวนหน่วยทรัสต์ที่จําหน่ายได้แล้วทั้งหมด อาจเข้าชื่อกันทําหนังสือขอให้ผู้จัดการทรัสต์ดําเนินการแต่งตั้งทรัสตีรายใหม่ได้ข้อ ๘ เมื่อผู้จัดการทรัสต์ได้รับหนังสือขอให้ดําเนินการแต่งตั้งทรัสตีรายใหม่ตามข้อ 7 แล้ว ให้ผู้จัดการทรัสต์ดําเนินการเพื่อให้ได้มาซึ่งมติแต่งตั้งทรัสตีรายใหม่ โดยให้ปฏิบัติตามหลักเกณฑ์ที่กําหนดในข้อ 5 ข้อ ๙ ในกรณีที่ผู้ถือใบทรัสต์ไม่เข้าชื่อกันขอให้ดําเนินการแต่งตั้งทรัสตีรายใหม่ตามข้อ 7 หรือผู้จัดการทรัสต์ไม่สามารถดําเนินการเพื่อให้ได้มาซึ่งมติแต่งตั้งทรัสตีรายใหม่ตามข้อ 8 ให้ผู้จัดการทรัสต์สรรหาทรัสตีรายอื่น และดําเนินการเพื่อให้ได้มาซึ่งมติแต่งตั้งทรัสตีรายใหม่ โดยให้ปฏิบัติตามหลักเกณฑ์ที่กําหนดในข้อ 5ข้อ ๑๐ ทรัสตีรายเดิมต้องทําหน้าที่ทรัสตีต่อไปตามความจําเป็นเฉพาะการดูแลรักษาประโยชน์หรือการใช้สิทธิในทรัสต์เพื่อมิให้ทรัสต์เสียหาย เสื่อมค่า หรือไร้ประโยชน์ จนกว่าทรัสตีรายใหม่จะมีสิทธิโดยสมบูรณ์เหนือทรัสต์ข้อ ๑๑ เมื่อผู้จัดการทรัสต์ดําเนินการตามข้อ 8 หรือข้อ 9 แล้วเสร็จ ให้ทรัสตีรายเดิมหรือผู้จัดการทรัสต์แจ้งมติแต่งตั้งทรัสตีรายใหม่เป็นหนังสือให้ผู้ถือใบทรัสต์และสํานักงาน ก.ล.ต. ทราบภายใน 15 วันทําการนับแต่วันที่มีมติ และให้ดําเนินการแก้ไขสัญญาก่อตั้งทรัสต์เพื่อแต่งตั้งทรัสตีรายใหม่ให้แล้วเสร็จภายใน 90 วันนับแต่วันที่มีมติดังกล่าวผู้มีอํานาจลงนาม - ประกาศ ณ วันที่ 1 กันยายน พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์